**Министерство образования и науки Чеченской Республики**

 **Администрация Ножай-Юртовского муниципального района**

 **Чеченской Республики**

 **МБОУ «СОШ с. Турты-Хутор им. Хатамаева А.Б.»**

|  |  |  |
| --- | --- | --- |
| **РАССМОТРЕНО****на педагогическом совете** **\_\_\_\_\_\_\_\_ ФИО****Протокол № 1****от « 12 » 08.2022 г.**  | **СОГЛАСОВАНО****Заместитель директора по УВР****\_\_\_\_\_\_\_\_\_\_ Рондарь И.Н.** **Протокол № 1****от « 12 » 08.2022 г.** | **УТВЕРЖДЕНО****Директор** **\_\_\_\_\_\_\_\_\_\_ Гайтукаев Х.Г.****Приказ № 60 ОД****от « 15 » 08.2022 г.**  |

**РАБОЧАЯ ПРОГРАММА**

**Учебного предмета**

**«ЧЕЧЕНСКАЯ ЛИТЕРАТУРА»**

 **для 5 класса основного общего образования**

**на 2022-2023 учебный год**

 Составитель: Джумаева Жанет Мусаевна

 учитель чеченского язык и литературы

 с. Турты – Хутор 2022

# Чулацам

**Кхеторан кехат**

«Ненан меттан (нохчийн) литературин» дешаран предметан йукъара башхалла «Ненан меттан (нохчийн) литературин» дешаран предмет Ӏаморан Ӏалашо Дешаран планехь «Ненан меттан (нохчийн) литературин» дешаран предметан меттиг.

**«Ненан меттан (нохчийн) литературин»** **дешаран предметан чулацам** 5 класс

 **«Ненан меттан (нохчийн) литературин»** **дешаран предметан программа карайерзоран кхочушдан лору жамӀаш**

• Личностни жамӀаш

• Метапредметни жамӀаш

• Предметни жамӀаш

**Тематикин планировани**

**Йуххедахкарш**

#  **Кхеторан кехат**

Йукъарчу дешаран коьртачу тӀегӀанера ненан (нохчийн) меттан литературин герггара белхан программа кхочушйина йуьхьанцарчу йукъарчу дешаран Федеральни пачхьалкхан дешаран стандарт буха тӀехь долчу 2018 ш. 3 августера № 317-Ф3 йолу «Федеральни законан 11 а, 14 а статьяш йукъа хийцамаш балорх», «Россин Федерацехь дешарх лаьцна» Федеральни законаца а (31.05.2021 шарера № 286 йолу Россин Федерацин Серлонан министерствон Приказ «Йуьхьанцарчу йукъарчу дешаран Федеральни пачхьалкхан дешаран стандарт тӀечӀагӀйарх лаьцна, регистраци йина Россин Федерацин Юстицин министерствоно 05.07.2021 ш. №64100), Кхетош-кхиоран герггарчу программица (т1еч1аг1йина 2020 шеран июнера йукъарчу дешарехула болчу ФУМОн сацамца) а, Россин Федерацехь ненан мотт хьехаран Концепцица а (2016 ш. 9 апрелера № 637-р йолчу Россин Федерацин Правительствон сацамца тӀечагӀбинчу), 2019 ш. 1 октябрехь РФ Серлонан Министерствон Коллегино тӀечагӀйинчу Россин къаьмнийн ненан меттанаш хьехаран Концепцица а, ПКУ «Нохчийн меттан» Ӏилманийн кхеташоно тӀечӀагӀйинчу нохчийн мотт а, нохчийн литература а хьехаран концепцица а, 12.05.2022 шарера №3 йолу протоколца, догӀуш ма-хиллара.

Карарчу документан нормативни база хилла лаьтта Россин Федерацин Конституци, Нохчийн Республикин Конституци, «Россин Федерацин къаьмнийн меттанах лаьцна» долу 1991 ш. 25 октябрера Россин Федерацин Закон, «Нохчийн Республикин пачхьалкхан меттанах лаьцна» долу 2007 ш. 25 апрелера № 16 Р3 Нохчийн Республикин Закон, ФЗ № «Россин Федерацехь дешарх лаьцна», «НР дешарх лаьцна» 2014 ш. 30 октябрера № 37-Р3 йолу Закон.

Нохчийн мотт – нохчийн къоман мотт а, Нохчийн Республикин пачхьалкхан мотт а бу, цу бахьано хьелаш кхуллу цуьнан Ӏалашбаран а, кхиоран эшар. 5-9 классашкахь «Ненан мотт а, ненан меттан литература а» предметан декъахь хьоьхуш йу ненан (нохчийн) меттан литература санна, иза хьажийна йу дешархойн интеллектуале-довзаран, коммуникативе, исбаьхьаллин-эстетикин похӀмаш кхио а, коьрта гӀиллакхе-этикин кхетам кхолла а, личностана нохчийн къоман культура марзйан а.

«Ненан (нохчийн) меттан литературин» предмет – иза беран интеллектуале а, гӀиллакхе-этикин а кхиаран тӀегӀа къастаден гуманитарни дешарх коьрта предмет йу. Литературин дешаро аьтто бо йешаран маьӀна а девзаш, литература Ӏаморо шегахь къонахчун амал кхиайой а хууш, шен дуьненхьежамна дашца а, йозанца а бух бало а хууш, адамца а, йукъараллица а ваза \ йаза хууш волу \ йолу кхетаме личность кхио.

Программо чулоцу кхеторан кехат а, предмет карайерзоран кхочушдан лору жамӀаш а, предметан чулацам а, программин хӀора дакъа карадерзо билгалдаьхначу сахьташца йолу тематикин планировани а, урокал арахьарчу гӀуллакхдаран план а.

Карара программа бух хилла лаьтта авторийн дешаран программаш хӀитторехь а, «Ненан (нохчийн) меттан литературин» дешаран предмет хьоьхучу ненан (нохчийн) меттан а, литературин а хьехархойн белхан программа хӀотторехь а. Авторийн а, белхан программаш хӀитточара а хьехаран материал къепе йалорехь и Ӏамо раж къасто а, дакъойн а, теманийн а сахьташ дӀасхьадекъа а шен некъ кховдо а мега.

**«НЕНАН МЕТТАН (НОХЧИЙН) ЛИТЕРАТУРИН» ДЕШАРАН ПРЕДМЕТАН ЙУКЪАРА ХАРАКТЕРИСТИКА**

Литература уггаре эвсаре гӀирс бу шен кхачаме стаг хила (ша шен кхето, ша шен кхио), гонахьарчу хиламийн хьелашца тарвала / тарйала, иштта кхоллараллин жигараллин стимулятор а йу.

Литературин говзар – иза авторан коммуникативе-къамелан белхан сурсат ду. Цундела йешар Ӏамор кхочушхила деза предмета чоьхьара а, метапредметан а уьйраш кхочушйен гӀо ден коммуникативе-белхан бух тӀехь.

Карарчу курсан концептуале башхалла хилла лаьтта йаздархочуьнца дистанционни къамел дар (тексташ йешаран гӀоьнца). Литературин йешаран гурашкахь ша-къаьсттана меттиг дӀалоцу ша йечу (индивидуале а хуьлийла и, йа коллективана йукъахь) исбаьхьаллин говзаран интерпретаци йарехь белхан зераш гулдар хуьлийла и, ткъа и зераш кхуьу тайп-тайпанчу йешарехь, барта къамелехь (бераша башх-башха тексташ йухайуьйцуш, уьш йийцаре йеш, царна анализ йеш, церан мах хадош, йешначу текстийн хьокъехь шена хетарг тӀечӀагӀдан бух балош; дешаран йешарехь тайп-тайпана зераш карадерзош, кхоллараллин белхаш дӀабахьарца: сценаш хӀитторца, драматизацин сурт хӀотторца, йешначу исбаьхьаллин говзарийн мотивашна тӀехь шен тексташ кхолларца, иллюстрацеш йарца а.

Ненан меттан литература Ӏаморо дӀалоцу личность кхиоран процессехь коьрта меттиг, иштта Ӏаморо аьтто бо цуьнгахь къонахалла, гӀиллакхе амал, кхоллараллин похӀма кхиорехь, нохчийн халкъан дахаран философи йовзарехь а, карайерзорехь а, иштта доккха гӀо до къоначу тӀаьхьене къоман исторически зераш дӀакховдодарехь а. Билггал йолу Ӏалашонаш кхочушйаран дешаран материал вовшахтоьхна гуманизман критерешца, исбаьхьаллин а, довзаран а мехаллашца, пайдаэцархьама тӀекхача йиш хиларца, актуале хиларца, поликультурица, ламасталлин классика а, вайзаманан литература а цхьаьнайарца, тематикин а, жанрийн тайпа башх-башха хиларца догӀуш ма-хиллара.

«Ненан (нохчийн) меттан литературин» предмет Ӏаморо таронаш кхуллу дешархочун дешнийн база шорйан, церан къамелан культура, коммуникативни а, тайп-тайпана культурийн компетенцеш а кхио.

«Ненан (нохчийн) меттан литературин» курсан чулацам хьажийна бу дешархойн нохчийн литературин хьашташ кхочушдан, уьш нохчийн къоман культурина тӀекхиарехь а, шеца иза Ӏалашйарехь а ша-тайпана эстетикин гӀирсаш хиларе терра.

## Чулацамечу агӀоно тидаме оьцу нохчийн литературин курсан чулацаман компонент тайп-тайпана хила йиш хилар, белхан программашкахь уьш кхочушйаро дагадоуьйту тайп-тайпана авторийн говзаршкахь тематикица а, проблематикица гергадолу къоман-шатайпана а, йукъара а хьелаш билгалдаха

5-9 классашна йолу «Ненан (нохчийн) меттан литература» дешаран предметан программа хӀоттайо проблемин-тематикин, концентрически а, хронологически а принципаш цхаьнайарца. ХӀора классан программин чулацамна йукъайогӀу даима а маьӀне йолу проблемаш а, мехаллаш а билгалйоху фольклоран а, нохчийн классикин а, вайзаманан литературин а говзарш.

Исбаьхьаллин литература идейни а, гӀиллакхе а, эстетически а личность кхолларан исбаьхьа гӀирс бу. Бикультурни йукъараллехь нохчийн литература шен чулацамца, шен исбаьхьаллин орамашца герга йу дешархоша йуьхьанца шен къоман гӀиллакхашкара а, ламасташкара а схьаоьцучу оьздангаллехула зеделлачунна. Муьлхачу а къоман тӀаьхьало (культура, литература) коьрта синмехалла йу. Халкъан культурин а, ламастийн а, гӀиллакхийн а буха тӀехь дӀахьуш долу Ӏамор а, кхиор а нийса некъ бу дешархошка этносан культурехула Россин йукъара а, дуьненан культура а ларийта, кхечу культурийн векалшка лараме йукъаметтигаш кхоллийта.

Дешархошна дешар Ӏамор коьрта долчу декъана оьрсийн маттахь дӀахьучу йукъардешаран учрежденешкахь ненан мотт санна нохчийн мотт Ӏаморехь, нохчийн литература – иза дешаран предмет йу, нохчийн къоман исторех а, культурех а, ламастех а хаарш схьаэца а, довза а таро луш, иштта иза культурин ша-тайпана йаздархочун кхолларалла толлуш долу дакъа ду, кхечу кепара аьлча, шеца цхьаьна эстетикин гӀуллакхдар а долу, йозанан къамелан гӀуллакхдар ду; нохчийн литература тӀехьажийна йу Ӏилманан агӀонхьара дуьне довзарна а, иштта дешнийн кхоллараллин говзарийн мотт бовзарна а, йешаран культурин йукъара башхаллаш карайерзорна а, литературин говзарех кхетарна а, дашца шен амал билгалйаккхарна а, иза, исбаьхьаллин литературас ша-тайпанчу маттахь дуьций хаийтарх кхетам кхолла а, ткъа литературин мотт йукъарчу меттан шолгӀа система санна бу, цо кхуллу личностан синхаамийн дакъа, цуьнгахь ойланца хӀуманан кеп хӀотто а, ассоциаци йало а, логически ойла йан а, дешаран предмет хьажийна йу оцу дешаран предметехула кхочушхуьлу тӀаьхьенера тӀаьхьене нохчийн, оьрсийн, дуьненан культурийн оьздангаллин а, эстетикин а ламасташ дӀакховдор.

**«НЕНАН (НОХЧИЙН) МЕТТАН ЛИТЕРАТУРА» ДЕШАРАН ПРЕДМЕТ ӀАМОРАН ӀАЛАШОНАШ**

«Ненан (нохчийн) меттан литература» предмет Ӏаморо кхочушйан йеза рогӀера Ӏалашонаш:

* нохчийн литературехь эстетикин агӀонхьара кхеташ болу гуманистически дуьненхьежам, Россин йукъара гражданинан кхетам а, къоман синкхетам а, патриотан дог-ойла а йолуш, дукха къаьмнаш долчу Россин халкъех шен халкъ хиларх дозалла а хеташ йолу амал личностехь кхиор.
* нохчийн литература йовза лааран дог дар кхоллар, нохчийн къоман ширачу заманера схьайогӀу культура мехалла хетар кхиор, дешархо шен къоман мотт а, культура а Ӏаморан кха тӀе ваккхар, къоман культурин тӀаьхьалонна йукъавалор.
* къоначу тӀаьхьенехь дӀайахначуй, карарчуй, йогӀур йолчуй заманийн уьйр ларйан йезаш хиларан кхетам кхиор а, нохчийн къоман культура ларйарехь жоьпалле хилар кхоллар;
* дукха къаьмнаш долчу Россин пачхьалкхехь личностана кхиаме социализаци а, ша шегахь стогалла кхиорна оьшу интеллектуале а, кхоллараллин а таронаш кхиайар.

«Ненан (нохчийн) меттан литературин» дешаран предмет тӀехьажийна рогӀера хьесапаш кхочушдан:

* Россин культурин а, историн а цхьаъ йолчу кхоченан, Россин Федерацин дерриге къаьмнийн культурийн диалоган контекстехь а нохчийн къоман литературин тӀаьхьалонна йукъабалор;
* тӀаьхьенера тӀаьхьене историко-культурни, оьздангаллин, гӀиллакхийн мехаллаш дӀакховдоран хьокъехь ненан меттан нохчийн литературин маьӀнех кхетар;
* ненан меттан нохчийн литературин историца йолу уьйр къастор, нохчийн литературехь йолу къоман- ша-тайпана синъоьздангаллин а, материальни а нохчийн къоман культурин исбаьхьаллин шорталлех сингар кхоллар;
* Россин Федерацин кхидолчу къаьмнийн литературин контекстехь нохчийн литература а кхуьу хилам санна цунах хаарш эцар; уьш вовшийн эр;
* нохчийн литературина бухе диллина культурин а, оьздангаллин а маьӀна билгалдаккхар; йешначун хьокъехь мах хадош а, шена хетарг олуш а барта а, йозанца а къамел дан хаар;
* Ӏер-дахарехь а, дешаран процессехь а нохчийн литературех пайдаэца хаар кхоллар;
* шен мукъачу хенахь йешарна ханна план хӀоттор, нохчийн маттахь шен хазахета йешаран говзарш мехала хетар къастор а, бух балор а;
* нохчийн литературин говзарш системехь йешарца дуьне довза а, дуьненахь ша дӀалоцу меттиг къасто а, адаман а, йукъараллин а йукъаметтигаллин гармонизаци латторан а хьашташ кхоллар;
* хаамийн хьостанашца болх бан хаар кхиор, Интернетера а, иштта кхийолчу хьостанашкара хаамашна презентаци йар а, кечйар;

**ХЬЕХАРАН ПЛАНЕХЬ «НЕНАН (НОХЧИЙН) МЕТТАН ЛИТЕРАТУРА» ДЕШАРАН ПРЕДМЕТАН МЕТТИГ**

«Ненан (нохчийн) меттан литературин» предметан программа хӀоттийна Федеральни пачхьалкхан дешаран стандартан коьртачу йукъарчу дешаран программи буха тӀехь, иза лерина йу дешаран 340 сахьтана. (5 кл. – 68 с., 6 кл. – 68 с., 7 кл. – 68 с., 8 кл. – 68 с., 9 кл. – 68 с.). Программин инвариантивни дакъош Ӏаморна лерина 296 сахьт ду. Белхан программа вариативни декъана программа хӀоттийнчу авторша хаьржинчу говзаршна лерина йолу йешаран хенан резерв лаьтта 54 дешаран сахьтах.

**«НЕНАН (НОХЧИЙН) МЕТТАН ЛИТЕРАТУРА» ДЕШАРАН ПРЕДМЕТАН ЧУЛАЦАМ**

Дешаран предметан чулацамо шена йукъалоцу литературин говзарийн а, церан авторийн а гайтар, иштта тематикин блокаш а: «Халкъан барта кхолларалла», «Нохчийн йаздархойн говзарш», «Кхечу къаьмнийн литература».

 **Тематикин блокаш**

**5 класс (68 сахьт)**

***Халкъан барта кхолларалла – 13 с.***

Нохчийн халкъан туьйра «Кхо ваша». Кхоалг1ачу вешин толамаш.

«Тамашийна олхазар»

«Кхо ваша а, саьрмик»

«Доьшуш хилла кIант» . Хьекъал долу к1ант.

«Барзо Iахарца мохк къовсар»

Фольклоран кегий жанраш: кицанаш, хӀетал-металш

**Нохчийн йаздархойн говзарш – 46 с.**

***1) Литературин туьйранаш – 8 с.***

Б. Саидов «Майра кIант Сулима» (дацдина)

М. Мусаев «ЦIен маьхьси»

С. Гацаев «Чкъоьрдиг» (дацдина)

А. Исмаилов «Бирдолаг»

***2) ХХ бӀешаран литература – 33 с.***

С. Бадуев. «Зайнди».

М. Мамакаев. «Баппа»

Ӏ. Мамакаев. «Садаьржаш»

М. Сулаев. «Ламанан хи

Ӏ. Гайсултанов. «Кегий йийсарш» («Александр Чеченский» повесть йукъара дакъа).

А. Сулейманов. Стихотворени «Борз ю угIуш»

Х. Саракаев. «Баьпкан чкъуьйриг»

Окуев Ш. «Лаьмнашкахь суьйре». («Лаьттан дай» гулар йукъара).

Ӏ. Ахмадов. «Къонахалла»

Ш. Арсанукаев. «Баьпкан юьхк»

Д. Кагерманов. «ДоттагIалла»

Х. Сатуев. «Лаьмнийн къоналла»

Ж. Махмаев. «Буьйсанан гIулчаш»

В.-Хь. Амаев. «Малх чубаре хьоьжура иза»

Дикаев М. «БIаьстенан аматаш».

Берийн журнал «СтелаIад»: журналан специфика, жанраш, рубрикаш, тексташца болх бар.

***3) XXI бӀешаран литература– 7 с.***

Ш. Рашидов. «Нана-Нохчийчоь»

М. Бексултанов. «Ца кхетта хестор»

А.-Хь. Хатуев. «Нохчийн мотт».

С. Мусаев «Хьайбанан чам».

М. Ахмадов. «Ушурма волчохь, хьошалгIахь».

**Кхечу къаьмнийн литература – 1 с.**

М. Лермонтов «Кавказ» (гочйинарг Сулаев М.)

***Резервера сахьташ – I0 с.***

**«НЕНАН (НОХЧИЙН) МЕТТАН ЛИТЕРАТУРА» ДЕШАРАН ПРЕДМЕТ КАРАЙЕРЗОРАН КХОЧУШДАН ЛОРУ ЖАМӀАШ**

Коьртачу школехь «Ненан (нохчийн) меттан литература» дешаран предмет Ӏамор хьажийна ду дешархой рогӀера личностни а, метапредметни а, предметни жамӀашка кхачарна.

## **ЛИЧНОСТНИ ЖАМӀАШ**

 «Ненан (нохчийн) меттан литература» предметан белхан программин личностни жамӀаш коьртачу йукъарчу дешаран тӀегӀанехь кхочушхуьлу дешаран а, кхетош-кхиоран а болх дешаран организацехь цхьаьна дӀабахьарца. Болх дӀабахьар кхочушдо Россин социокультурни а, синъоьздангаллин а ламасталлин мехаллашца догӀуш ма-хиллара. И мехаллаш йукъараллин бакъонаша къобалйина тӀе а эцна, цара аьтто бо шен дуьне довзар а, ша шен кхетош-кхиор а лакхадаккхарехь.

 «Ненан (нохчийн) меттан литература» предметан белхан программа карайерзоран личностни жамӀаш коьртачу йукъарчу дешаран тӀегӀанехь декхарийлахь ду дешархошна, дикачу мехаллех пайда а оьцуш, куьйгалла а хилла дӀахӀитта, шайн гӀуллакхдарехь гулдина зераш шордан а, церан буха тӀехь кхетош-кхиоран гӀуллакхдаран хьежамаш кхолла а, цу йукъахь кху декъахь а:

* **гражданалла кхетош-кхиоран:**

гражданинан декхарш а, цуьнан бакъонаш а кхочушйан кийча хилар, бакъонаш а, машар а, кхечу адаман законан бакъонаш ларар; доьзалан, йукъарчу коьртачу дешаран программаш кхочушйечу дешаран организацин, меттигерчу йукъараллин, хьомсарчу мехкан, пачхьалкхан дахарехь жигара дакъалацар; цхьана а кепара эсктремизм, дискриминаци тӀецалацар; адаман дахарехь тайп-тайпана социале институташа дӀалоцу меттигах кхеташ хилар; гражданинан коьртачу бакъонех, машарх, декхарх лаьцна хьежам хилар, социале нормаш а, личностни йукъаметтигаллин бакъонаш а йовзар; коррупцина дуьхьало йан кийча хилар; тайп-тайпана гӀуллакхдар нахаца цхьана дан хууш хилар, дешархойн шаьш дечу урхаллехь дакъалаца кийча хилар, гуманитарни гӀуллакхаллехь (волонтералла, нахана гӀо дар,) дакъа лоцуш хилар а.

* **патриотийн кхетош-кхиоран:**

дуккха а къаьмнаш долчу йукъараллехь Россин гражданин хилар дозалла хетар, ненан мотт Ӏамор, Россин Федерацин а, шен къоман а, Россин къаьмнийн а истори, культура йовза лууш хилар, шен Даймехкан мехаллаш доккха хӀума хеташ хилар: Ӏилманан, искусствон, спортан, технологин, тӀеман а, белхан а хьуьнарш мехала хетар; Россин символаш, пачхьалкхан деза денош, исторически а, Ӏаламан тӀаьхьалонаш, памятникаш, хьомечу пачхьалкхехь дехачу къаьмнийн ламасташ ларар. синъоьздангаллин кхетош-кхиор: синмехаллаш харжа оьшучохь а, оьздангалла харжа эшар нисделлачу хьолехь а нийса харжам бар, шен леларан нийса мах хадо хаар а, нехан леларан мах хадо хаар а, харц леларшна реза цахилар; личность индивидаца а, йукъараллица а маьрша, жоьпалле хилар.

* **синъоьздангаллин кхетош-кхиоран:**

искусствон башх-башха тайпанаш а, шен къоман а, кхечу къаьмнийн а ламасташна, кхоллараллина а битаме хилар, искусствон синхааме тӀеӀаткъамах кхеташ хилар, исбаьхьа культура ладаме хетар, Даймехкан а, дуьненан искусствон мехаллех кхеташ хилар, этносийн культурин ламасташ а, халкъан кхолларалла а маьӀне хетар, тайп-тайпанчу искусствошкахь шен меттиг каро хьажар а;

* **физически кхетош-кхиоран, могашаллин культура а, синхаамийн хьал а кхиоран:**

дахаран мехаллех кхетар, шен могашалла ларйар, могашалла ларйеш дахар нисдар (пайде хӀума йаар, гигиена ларйар, садаӀаран а, белхан а хенан раж ларйар, спорте лелаш йа физкультура йеш хилар); вуон хӀуманаш лелор дитар (къаьркъа малар, наркотикаш лелор, тонка озар), иштта кхийолу дегӀан а, синан а могашалла талхош йолу хӀуманаш цалелор. кхерамазаллин бакъонаш ларйар, иштта интернет-машанашкахь а кхерамазаллин бакъонаш ларйар, стресс хила тарлун хьелашна марзвалар, хийцалучу социале а, хаамийн а, Ӏаламан а хьелашна а кийча хилар, иштта цу хьокъехь шен дахаран зерех пайда а оьцуш, кхин дӀа а шен Ӏалашонашка дӀаэхар;

шена а, кхечарна а бехк билла сиха цавалар;

шен синхаамаш шегахь сацо хаар, кхечеран синхаамийн хьолах кхетар;

стаг гӀалат волуш хуьлуш хилар хаар а, шен гӀалаташ тӀелаца хаар, уьш нисдан деза хьажа везар;

* **къинхьегаме кхетош-кхиоран:**

хьалхахӀиттийна декъарш кхочушдан Ӏалашонца жигара дакъалацар (доьзалехь, гӀалин, кӀоштан йукъардешаран дешаран организацехь), йукъараллин а, технологически а гӀуллакх а, болх а дӀаболо, дӀахӀотто хаар, тайп-тайпана гӀуллакхаллин план хӀотто а, иза кхочушйан а Ӏамар, тайп-тайпана къинхьегаман корматаллаш Ӏамор, корматаллин йукъараллехь дӀатарвала, ваза.

* **экологин кхетош-кхиоран:**

йукъараллин а, Ӏаламан а, Ӏилманийн а хааршна тӀе а тевжаш, гонахьарчу Ӏаламан хьокъехь хьалхахӀуьтту хьесапаш кхочушдан, гонахьарчу Ӏаламан пайдехь хин долу гӀуллакхаш дӀадахьа план хӀоттор, экологин культурин тӀегӀа лакхадаккхар, экологин кӀорггера проблемаш йовзар, уьш кхочушйан некъаш лахар, гонахьара Ӏалам бехдийр долу белхашна дуьхьал жигара дакъалацар, Ӏаламан, технологин, йукъараллин йукъарлехь зӀе латтош волу гражданинан маьӀна довзар, экологин хьежамашна лерина гӀуллакхаллехь жигара дакъалацар.

* **Ӏилманан мехаллех кхетам:**

вайзаманан Ӏилманан системехь адам а, Ӏалам а, йукъаралла а кхиар толлучу хьежамашна тӀе а тевжаш, адаман Ӏаламца а, йукъараллица а йолу зӀенаш а, дуьне довзаран гӀирс санна меттан а, йешаран а культура карайерзор, талламаш бар Ӏамар, талламийн зерийн ойла йар, талламаш ша а, коллективана а йукъахь дӀабахьар.

Йукъараллин а, Ӏаламан а хийцалучу хьелашна дешархо марзварехь кхачойеш йолу личностни жамӀаш:

Доьшучара йукъараллин зераш карадерзор, шен хене хьаьжжана йукъараллехь леларан бакъонаш, норманаш, йукъараллин дахаран кепаш, тобанашкахь, йукъараллашкахь а, цу хьокъехь доьзалехь нийса леларан коьрта йукъараллин меттиг къасто хаар;

билгалдоцу хьелашкахь, кхечеран зерашна, хааршна виллина хиларца доьшучаьргахь зӀе латторан хьуьнар хилар;

билгалдоцу хьелашкахь, шен компетенци тӀегӀа лакхадаккхаран хьуьнар кхиор, ткъа иза кхочушдалур ду практически гӀуллакхехула а, цуьнца цхьаьна кхечу адамашка а хьоьжуш Ӏамар, церан керлачу хааршна тӀекхиар;

васташ билгалдахар а, уьш вовшахъэр, керла хаарш карадерзор, цуьнца цхаьна идейн, кхетамийн формулировка йан хаар, объектех, хиламех гипотезаш кхолла хууш хилар, шен хаарийн дефицитех кхетар, шен компетенцин тӀегӀа довзар, шен кхиаран план хӀотто хаар;

коьртачу кхетамех, терминех, чӀагӀделлачу кхиаран концепци декъехь болчу кхетамех оьшург къасто хаар;

Ӏаламца, йукъараллин, экономикин йукъаметтиган анализ йар, и йукъаметтигаш къастор;

гонахьарчу Ӏаламан бечу тӀеӀаткъамна чот а йеш, Ӏалашонашна тӀекхочуш а, декхарш кхочушдеш а, шен гӀуллакхийн, белхийн мах хадо хаар;

дешархошкахь стрессийн ситуацешкахь боха ца боха Ӏамор, хуьлучу хийцамийн а, церан тӀаьхьенех нийса мах хадо Ӏамор, стрессийн ситуацешна дуьхьало йан йезаш хилар, стрессийн ситуацин мах хадо хаар, йуьхьарлаьцна гӀуллакхашна, хьелашка хьаьжжина, корректировка йан хаар, йуьхьарлаьцначу гӀуллакхехь кхиамаш ца хилахь а, воха а ца вухуш, кийча хилар.

## **МЕТАПРЕДМЕТНИ ЖАМӀАШ**

Дешаран универсальни довзаран дараш карадерзор.

Коьрта маьӀнийн дараш:

объектийн (хиламийн) билгалйолу билгалонаш Ӏорайахар а, къастор;

 классификацин ладам боллу билгалонаш а билгалйаха, йечу анализан жамӀ даран а, дустаран а. критерешна а бух бало;

 хьалха хӀиттийнчу декхаршка хьаьжжана, къастайечу факташкахь хила догӀурш а, бӀостанехь дерг а билгалдаккха, тергоне эцнарш гайтийта а, хила догӀурш а, бӀостанехь дерг а Ӏорадаккхаран критереш йало;

 хьалхахӀоттийнчу декхарна оьшучу хаамийн дефециташ къастор; хиламаш а, процессаш а Ӏаморехь бахьанин-талламан уьйраш къастор, дедуктивни а, индуктивни а ойланехь сецначарах пайда а оьцуш жамӀ дар, аналогица догӀуш ойланехь сецначун жамӀ дар, вовшашца уьйр йолчарах гипотезийн формулировка йар;

 дешаран шардаран кхочушдан шен лаамехь некъ лахар (масех вариант вовшах йустар, уггаре гӀолехь йерг харжархьама).

**Бухера талламан дараш:**

довзаран талламан гӀирс санна хаттарех пайдаэцар;

догӀуш доллу хаттарш хӀиттор, шен лаамехь лоьхучу хаамашна жоп лахар;

шена хетачух лаьцна гипотезин формулировка йар, шен хетачун аргументаци йалор;

 ша хӀоттийнчу планаца талламаш бар, чолхе йоцу эксперимент дӀайахьар, талламан объектан башхаллаш билгалйахар, объектийн йукъара бахьанин-талламан уьйраш къастор;

 таллам барехь (экспериментехь) схьахиллачу хаамийн бакъхиларх пайдэцаран мах хадор;

 дӀабаьхьначу талламийн хиллачу зерийн жамӀийн ша формулировка йар, хиллачу жамӀийн бакъхиларан мах хадоран гӀирс бевзаш хилар;

 процессаш, хиламаш, церан тӀаьхьалонна хила тарлучу кхиаран прогноз йар, ишттачу а, царах терачу ситуацешкахь шен хетарг къасто, керлачу хьелашкахь а, контекстехь а церан кхиаран хетарг хьалха таттар;

 **Информацица болх бар**

 хьалха хӀиттийна дешаран декхарш а, т1ейихкина критереш а кхочушйан хьостанашкара информаци, хаам лохуш тайп-тайпана некъех, гӀирсех пайдаэца,

харжа, анализ йан, системизаци йан, башх-башха информацин тайпанийн, гайтаран кепийн интерпретаци йан,

 цхьаьна йогӀу аргументаш лаха (цхьа верси, идей бакъйеш йа харцйеш), шен лаамехь информаци дӀагайта йогӀуш йоллу кеп харжа, чолхе йоцучу схемашца, диаграммашца, йа кхечу кепара графикица кхочушдечу шардаран иллюстраци йан;

 хьехархоша къастийнчу критерешца, йа шен лаамца формулировка йина информаци тешаме хилар къасто;

 информаци эвсаре дагахь латто а, системизаци йан а.

Дешаран универсале, **коммуникативе дараш** карадерзор.

***Къамел дар:*** хетачух кхета а, хетачун формулировка йан, Ӏалашоне а, къамел даран хьелашка хьаьжжана, эмоцеш гайтар, шена хетарг барта аларца а, йозанан текташкахь а дӀагайта, къамел даран невербале гӀирсаш бовза, социале билгалонийн маьӀнех кхетар, Ӏотбаккхаме хьелаш кхуллу таронаш йовза, Ӏотбаккхамаш кӀадбан, бартбан, кхечеран Ӏалашонех кхеташ хила, шеца къамел дечуьнца ларам хила, оьздачу кепехь шена нийса цахетачун формулировка йар, къамел дечу йукъана догӀуш долу хаттарш хӀиттор, шен лаамехь къамел даран формат харжа, аудиторин башхалле хьаьжжана, къамелана презентаци йан, цуьнга хьаьжжана барта а, йозанан а текстийн гайтаран материал хӀоттор.

 ***Шен лаамехь гӀуллакх дӀадахьар:*** билггал йолу проблем кхочушйеш болх ша беш а, йа тобанна йукъахь беш а гӀолехь долчухкхета а, пайдаэца а, хьалха хӀоттийна Ӏалашо кхочушйарехь тобанца кхочушйан йезаш хиларан бух бало, цхьаьна дечу гӀуллакхан Ӏалашо тӀеэца, и кхочушйан дараш тобанца билгалдаха, шайна йукъахь болх дӀасхьабекъа, бартбан, процесс а, жамӀаш а дийцаре дан, масех адамна хетачун йукъара маьӀна даккха, куьйгалла дан кийча хила, тӀедилларш кхочушдан, муьтӀахь хила, цхьаьна бечу белхан дӀахӀоттаран план хӀотто, цу балха йукъахь хӀораннан меттиг къасто, белхан Ӏалашонаш вовшашна йукъахь, хӀораннан тароне хьаьжжана, дӀасхьайекъа, тобанан декъашхошца белхан Ӏалашонаш йийцаре йан, шен белхан дакъа кхочушдан, ша бинчу белхан мехалла къасто, белхан йуьхьца кхочушхилла долу жамӀ дуста, белхан жоьпалле дакъа схьаэца, тобанна хьалха жоп дала кийча хила.

 Дешаран универсале, **регулятиве дараш** карадерзор.

 ***Ша шен къепе хӀоттор:*** дахаран а, дешаран а хьелашкахь нислун проблемаш къасто, сацам тӀелоцуш тайп-тайпана некъаш билгалбаха, шардар кхочушдан шен лаамехь алгоритм харжа, дешаран шардар кхочушдан некъ харжа, ша кхийдайечу варианташна аргументацеш йало, Ӏамочу объектех хиъначу керлачу хаарийн хьесап а деш, кхийдайечу алгоритмана корректировка йан, харжам бан, бинчу сацамна жоьпалле хила.

***Ша шен терго латтор:*** ша шена терго латторан некъаш карадерзо, ша шена мотиваци йан, хьолана богӀуш боллу мах хадо, хьал хийца план кховдо, дешаран шардар кхочушдеш, халонийн контекст лара а, халонашна сема хила, хийцалучу хьелашка хьаьжжана, шен сацамна адаптаци йан, кхочушхиллачу (кхочуш ца хиллачу) жамӀийн бахьанаш кхето хаа, хиллачу зерийн мах хадо, хиллачу хьолехь пайде дерг къасто, керлачу хьелашка хьаьжжана, гӀуллакхаллин йукъа коррективаш йало, гӀалаташ къасто, Ӏалашонан а, хьолан а жамӀца богӀу мах хадо.

 ***Эмоциале интеллект:*** шен а, кхечеран а эмоцеш къасто а, йийца а, царна урхалла дан, эмоцеш билгалйаха, эмоцеш хиларан бахьанин анализ йан, ша кхечу стеган метта хӀотто, кхечун бахьанех, Ӏалашонах кхета, эмоцеш гайтаран некъан урхалла дан

 ***Шех а, кхечарах а кхетар:*** кхечу стагах кхета, цуьнан хетачун ойла йан, гӀалат вала / йала шен бакъо хила, изза бакъо кхечун йуйла хаа, ша долу хӀума тергонехь латто йиш йоций хаа.

 **ПРЕДМЕТАН ЖАМӀАШ**

«Ненан меттан (нохчийн) литературин дешаран предметан масале программа Iаморан предметан жамIаша къасто деза:

  **1)** кхин дIа шен кхиарехь ненан меттан литература йешаран а, Iаморан а ладамаллех кхетар; хIокху дуьнен чохь ша вовзаран а, дуьнедовзаран а гIирс санна систематически йешар оьшуш хиларан хьашташ кхоллар, адаман а, йукъараллин а йукъаметтиг тайар, массо а агIор диалог йар.

  **2)** ненан меттан литература халкъан къоман-культурин коьрта мехаллех цхьа мехалла хиларх, дахар довзаран ша-тайпа некъ хиларх кхетар.

  **3)** культурин самоидентификаци латтор, шен къоман культурин тоьлла говзарш Iаморан буха тIехь ненан мотт Iаморан коммуникативни-эстетикин таронех кхетар;

  **4)** шен хетарг аргументашца дIаала а, говзачу дашца барта а, тайп-тайпанчу жанрашкахь йозанца а, оьздангаллех вуьззана/ йуьззана квалифицированни дешархо кхиор, цуьнгахь, хIуманан хьесап доккхуш, къамел дан Iамор, йешнарг йийцаре йечохь дакъалацар, шен йешаран мукъачу хенан план хIоттор;

 **5)** тайп-тайпана этнокультурин ламасташ гойтуьйту литературин исбаьхьаллин говзарех кхетар Iамо кхиор;

  **6)** Iилманан а, гIуллакхан а, публицистикин а литературех исбаьхьаллин литературин башхаллаш къасто Iамар, йешначун критически мах хадо а, анализ а говзалла кхоллар, литературин говзарехь гайтина дахаран исбаьхьаллин дуьненах кхетар;

Кхин дIа шен кхиарехь ненан меттан литература йешаран а, Iаморан а ладамаллех кхетар; хIокху дуьнен чохь ша вовзаран а, дуьнедовзаран а гIирс санна систематически йешар оьшуш хьашташ кхоллар, адаман а, йукъараллин а йукъаметтиг тайар, массо а агIор диалог йар.

  **ЖамI:** доьшуш верг/йерг кхета йешаран маьIналлех а, ладамаллех а, йешарна а марзло, тайп-тайпана говзарш йешаран зедалар хуьлу.

 Нохчийн литература халкъан къоман-культурин коьрта мехаллех цхьа мехалла хиларх, дахар довзаран ша-тайпа некъ хиларх кхетар

 **ЖамI:** доьшуш верг/йерг кхеташ хуьлу нохчийн литературехь къаьста нохчийн къоман менталитет, цуьнан истори, дуьненах кхетар, литературо адаман дахаран оьшу коьрта маь1наш довзуьйтий а.

Нохчийн фольклоран а, кхечу халкъийн фольклоран а, ХХ бIешаран нохчийн йаздархойн, ХХI бIешаран йуьххьерчу йаздархойн литературин а, Россин халкъийн литературин а Iамийнчу говзарийн коьртачу проблемах кхетар, литературин вастех кхетар, эстетически хьежам кхоллар, литературин исбаьхьаллин васташ кхуллуш долчу меттан гайтаран гIирсаш бевзаш хилар, оьздангаллехь ша къастор, Россин халкъан культурин говзарийн а, нохчийн халкъан культурин а, дуьненан кхечу къаьмнийн, дуьненан культурин а говзарш Iаморехь нохчийн меттан таронаш кIезиг цахиларх кхетар а.

**ЖамI:** адамийн йукъара проблемаш йовзарехь зедалар хуьлу доьшуш волчунна / йолчунна, нохчийн литературин меттан таронех пайдаоьцуш, и проблемаш йийца а Iема.

 Литературин говзаршна анализ йан хаар, уьш муьлхачу жанрийн тайпанех йу къасто хаар, литературин говзаран теманах а, идейх а, гIиллакхе пафосах кхета а, кхолла а, турпалхойн амалш билгалйаха, цхьана йа масех говзарийн турпалш вовшашца дуьхьалхIотто, тексташна йукъара цитатех а, нохчийн меттан суртхIотторан гIирсех а пайдаоьцуш, прозийн говзарийн йа церан дакъош схьадийца хаар, ладоьгIначу а, йешначу а текстех лаьцначу хаттаршна жоп далар, тайп-тайпанчу аларийн барта монолог йан, диалог дIайахьа, нохчийн литературин шена хета мах хадор, шен хетарг аргументашца дIаала а, говзачу дашца барта а, тайп-тайпанчу жанрашкахь йозанца а, оьздангаллех вуьззана/ йуьззана квалифицированни дешархо кхиор, цуьнгахь, хIуманан хьесап доккхуш, къамел дан Iамор, йешнарг йийцаре йечохь дакъалацар, шен йешаран мукъачу хенан план хIоттор;

**ЖамI:** доьшуш волчунна / йолчунна карадоьрзу литературин говзарийн анализ йар а, интерпретаци йар а, къамелаца и дIахIотто а, шена хетачунна аргументаци йан а, шениг чекхдаккха хаа а, ша йеша леринчу литературин го къасто а.

 Тайп-тайпана этнокультурин ламасташ гойтуьйту литературин исбаьхьаллин говзарех кхетар Iамо кхиор; литературин говзарийн эпохаца йолу зIенех кхетар, цо шена чукъуьйлу оьздангаллин мехаллаш билгалйахар, нохчийн а, оьрсийн а литературин, культурин синъоьздангаллин мехаллашна тIаьхьа вазар/йазар а, Iамийнчу литературин говзаршна шениг (цкъацкъа) интерпретаци йар.

**ЖамI:** доьшуш верг \ йерг Iема нохчийн литературин а, нохчийн матте гочйинчу а говзарех кхета.

 Тайп-тайпана литературин жанрийн говзарш барта схьайийцарх кхетар а, Iамийнчу говзарийн тематикица йоьзна сочиненеш а, изложенеш а йазйар, кхоллараллин цIеран белхаш а йаздар а, литературин а, культурин а теманашна рефераташ йазйар, говзаршкахь сюжетан элементаш, композици, исбаьхьаллин васташ кхуллуш долчу меттан гайтаран гIирсаш къастор а, говзаран идейн-исбаьхьаллин чулацам белларехь долчу церан маьIнех кхетар (филологин агIонхьара анализ йаран элементаш), литературин говзаран анализ йарехь литературоведчески терминологи йевзаш хилар, авторан позицех кхетар, Iилманан а, гIуллакхан а, публицистикин а литературех исбаьхьаллин литературин башхаллаш къасто Iамар, йешначун критически мах хадо а, анализ а говзалла кхоллар, литературин говзарехь гайтина дахаран исбаьхьаллин дуьненах кхетар.

**ЖамI:** доьшуш волчо \ йолчо карадерзадо, маьIна а доккхуш, диканиг къастош, йешар, текстах кхета, кхечу тайпанийн текстех къасто Iема, интеллектуальни ойла йарца йешаран хьокъехь хиллачу дуьххьарлера синхаамашка йухахьажар.

# **Классийн предметийн жамIаш**

**5 класс:**

* Россин кхидолчу къаьмнийн культурешца йолчу диалоган контекстехь нохчийн къоман оьздангаллин мах хадо таро лун нохчийн халкъан а, литературин а туьйранийн, кицанийн проблематика билгалйаккхар, говзаршкахь Даймахках а, Iаламах а лаьцна чукъуьйлу ойланехь нохчийн къоман культурин а, оьздангаллин а коьртачу мехаллех кхетар.
* Россин къаьмнийн культурийн контексташкахь нохчийн фольклоран а, литературин а, культурин а хазнех йуьхьанцара сингар хилар, говзаршкахь доьзалийн мехаллашкахь къаьстачу нохчийн халкъан ламастех кхетам хилар;
* нохчийн халкъан амалх а, нохчийн меттан а, къамелан а башхаллех йуьхьанцара кхетам хилар;
* тIехьажадечу хаттарийн буха тIехь фольклоран а, литературин а текстан маьIнин анализ йан хаарш хила; хьехархочун куьйгаллица хаттаршна жоьпаш лучу форматехь историко-культурин комментареш а, шен тексташ а кхолла, исбаьхьаллин искусствон говзарш кхечу искусствон говзаршна дуьхьалхIитто а, шен пайдехь хин йолу говзарш харжа Iама.
* проектни-талламан гIуллакхаллин хьокъехь йуьхьанцара сингар хила, цуьнан жамIаш и дIадовзийта а, тайп-тайпана информацин хьостанашца болха бан хаарш хила а.

# **ТЕМАТИКИН ПЛАНИРОВАНИ**

**5 класс (68 с.)**

|  |  |
| --- | --- |
|  **Тема а, чулацам а** | **Дешархойн гIуллакхаллин коьртачу тайпанан башхалла** |
| ***Халкъан барта кхолларалла –14 с.*** |
| Нохчийн халкъан туьйра «Кхо ваша» «Тамашийна олхазар».«Кхо ваша а, саьрмик».«Доьшуш хилла кIант.«Барзо Iахарца мохк къовсар». Малые жанры фольклора: пословицы, загадки.Фольклоран кегий жанраш: кицанаш, хIетал-металш.Нохчийн халкъан туьйранаш. Туьйранаш кхаа тобане декъар: Iер-дахаран, тамашийна, дийнатех лаьцна туьйранаш. Нохчийн халкъан туьйра «Кхо ваша». Тамашийнчу туьйранийн элементаш. Iер-дахаран темица догIу туьйра «Тамашена олхазар». Туьйранан йукъараллин мукъамаш. Миска нах а, элан тайпанан нах а дуьхь-дуьхьалхIиттор. «Борз а Iахар а» - дийнатех лаьцна туьйра. ХIокху тайпана туьйранашкахь персонажаш йукъахь цIейаххана персонаж цхьогал хуьлу.Цхьогал нохчийн туьйранашкахь шина агIор гойту. Цхьадолчу туьйранашкахь иза мекара, хIиллане экха, аьшпанча, хьесталург санна гахь а, ткъа кхечу туьйранашкахь - иза хьекъале, хIуманна кархдолуш тIах-аьлла дийнат ду. Ча а, Борз а, мелхо, сонта, Iовдал, кIиллу ду. Дукхахьолахь, уьш цхьам-цхьамма Iехийна, кхерийна уьдуш йа дойъуш нисло. Лом а, ЦIоькъалом а туьйранашкахь уггаре нуьцкъала дийнаташ санна гойту, церан вастехь къаьста къиза Iазапхо. Цара олалла до массо а дийнаташна тIехь. Дийнатех лаьцначу туьйранашкахь аллегори йалорца гойту адамийн кхачамбацарш. Цу меттигашкахь дийнатийн леларех пайдаоьцу адамийн амалшкахь долу анташ, сиркхонаш Iорайохуш. Иштта йолчу говзаршкахь коьрта долчу декъана, юмор, ирони хуьлу.Литературин теори: фольклор, фантастикин элементаш, туьйранийн поэтика (терминаш ца йалош), туьйра жанр санна, туьйранийн тайпанаш, туьйранийн композици, дустарш, йухааларш, дIадолор, чаккхе, туьйранийн кульминаци, гипербола, эпитет, туьйранийн варианталла. | Iаматан декъана лерина теоретикин статьян историкин-культурин информаци йеша, кхета, йийцаре йан. Кицанаш исбаьхьа деша. Аналитически къамелехь дакъалацар. Тайп-тайпана къаьмнийн кицанаш а, хIетал-металш а дуьхь-дуьхьалхIитторан анализ дIайахьар.Туьйранаш исбаьхьа деша, цу хьокъехь, ролешка доькъуш а, царах кхета а. йухайийцаран тайп-тайпана кепаш карайерзо.Дашца болх бан а, цу хьокъехь, историкин-культурин комментари хIотто а. ЦхьаьнайогIучу тайп-тайпана къаьмнийн туьйранийн,фольклоран, литературин туьйранийн персонажийн васташ а, тематика а дуьхь-дуьхьалхIотто. |
| ***Нохчийн йаздархойн говзарш – 46 с.*** ***Литературин туьйранаш – 8 ч.*** |
| Саидов Б. «Майра кIант Сулима» (дацдина).Хьанал къинхьегам а, дикалла а, адамийн дахарехь оцу кхетамийн маьIна, хьолахойн саьхьаралла а, мекаралла а йемалйар. Туьйранехь йолчу догдикалла а, къинхетам а, оьздангалла а хастор.Мусаев М.«ЦIен маьхьси» Хьекъал мекараллел а, сонталлел а лакхара хилар тIечIагIдар. Нахана даьккхинчу оьрна чу ша вужу. Цунах терра долчу оьрсийн туьйранца уьйр. Туьйранехь йолу юмор.Гацаев С. «Чкъоьрдиг» ( дацдина).Халкъан васта буха т1ехь кхоьллина туьйра. Чкъоьрдигаца жоьра-бабин къийсам -дахар дуьхьа къийсам. Жоьра-бабин т1ехь баьккхина толам а, шена т1ехь баьккхинарг а.Исмаилов А. «Бирдолаг».Туьйранан философин маьIна. Туьйранехь цакхооран а, тешаме хиларан а тема. Туьйранан цхьайолчу персонажийн шех бIобулуш хиларан амал йемалйар. Сен ницкъ, майралла, догдикалла, оьздангалла, цхьогаллан хIилла, бирдолагийн шалхалла. Дикано вуо эшор.*Литературин теори: Литературин туьйра. Халкъан туьйранах литературин туьйра къастар, фантастикин элементаш, гипербола, эпитет, туьйранийн варианталла, диалог, монолог, туьйранашкахь йолу оьздангаллин кепаш* | . Iаматан декъана лерина теоретикин статьян информаци йеша, кхета, йийцаре йанЛитературин туьйранийн текст исбаьхьа йеша а, цунах дика кхета а.Дийцаран фантастикин дIахIоттам кхуллу исбаьхьаллин гIирсаш билгалбаха.Фольклоран говзаршна туьйра а, дийцар а мел герга ду къастор.Дашца болх бан. Барта йа йозанца хаттаршна жоьпаш дала (цитированех пайда а оьцуш). Текстан анализ йеш коллективан диалогехь дакъалаца.Тайп-тайпана йухайийцаран кепаш карайерзо. Тематикица герга йолу говзарш дуьхь-дуьхьалхIитто.Iаматан гайтаран материалца болх бан. Сочинени йазйан кечвала / кечйала. |
| ***ХХ бIешаран литература – 33 с.*** |
| Бадуев С. «Зайнди» (дийцар). Дийцарехь болу оьздангаллин кхетамаш, дийцаран сюжет а, вастийн система а.Мамакаев М. «Баппа» (дийцар). *Литературин теори: дийцаран жанр, сюжет, васт.*Лаха-Невре I. Мамакаевн музей чу виртуальни экскурси йар. Мамакаев I. «Садаьржаш» (стихотворени). Сахилар гайтарехь йаздархочун говзалла. Сулаев М. «Ламанан хи» / « (стихотворени). Йаздархочун биографи. Жимачу а, боккхачу а Даймахке безам кхиор. Гайсултанов I. «Кегий йийсарш» («Александр Чеченский» цIе йолчу повеста йукъара кийсак). ТIеман шерийн трагеди. Нохчийн къоман исторически дIадахнарг Сулейманов А. «Борз ю угIуш» / (стихотворени).Олхазаран-КIотара Сулейманов Ахьмадан музей чу виртуальни экскурси йар.Шегахь нехан гIуллакхе хьажаран гIиллакх а, догдикалла кхиор.Саракаев Х. «Баьпкан чкъуьйриг» / (дийцар). Ялтин тIалам бан безаран ойла тIечIагIйар.Окуев Ш. «Лаьмнашкахь суьйре». «Лаьттан дай» цIе йолчу гулар йукъара)Даймахке а, Iаламе а безам кхиор. Поэтан исбаьхьаллин говзалла. *Литературин теори: пейзаж, эпитет, аллитераци (гайтар кхиор).*Ахмадов I. «Къонахалла» / (дийцар). Кхиазхочун амал дIахIоттар, ша шена тIехь толам.Арсанукаев Ш. «Баьпкан юьхк» / « (стихотворени).Вовшашца къинхетаме хиларе кхайкхам, Iаламо лучунна а, адаман къинхьегамна а тIалам бар, Кагерманов Д. «ДоттагIалла» / (дийцар). Бераллехь дуьйна кхетош-кхиор оьшуш хилар.Сатуев Хь. «Лаьмнийн къоналла» (стихотворени). Iалам поэтан кхетамехь а, исбаьхьаллин гайтарехь а.Махмаев Ж. «Буьйсанан гIулчаш» / (дийцар). Беран синдуьне. Кхиазхочун кхиарехь драматически момент а, мах боцу зедалар а.Амаев В.-Хь. «Малх чубаре хьоьжура иза» (дийцар). Диц ца лун шераш. Махкахдахаран сингаттаме суьрташ. Беран чоьхьарчу дуьненан гайтаран говзалла.Дикаев М. «БIаьстенан аматаш (стихотворени). Iаламан хазалла. Исбаьхьалла. Эстетика а, этика а (Iалам а, къинхьегам а хастор).*Литературин теори: дустар, эпитеташ, метафораш, пейзаж.*Ахмадов М. «Ушурма волчохь, хьошалгIахь» (дийцар).Шайх Мансуран йуьхьшано нохчийн исторехь дIалоцу меттигТурпалхочун синъоьздангаллин амат. Къинхетаман а, доглазаран а тема тIамна а, машарна а дуьхьалхIоттор.Берий оьмарехула историн хиламаш йухаметтахIоттор.Говзаран самукъане дIадолор. | Поэтийн а, йаздархойн а биографин факташ йовзийтар.Байтийн а, прозин а текстах шовкъе вола/йола а, исбаьхьа йеша а.Йешначух шен йешаран йукъаметтиг гайта.Говзаран тема, проблематика, идейн-исбаьхьаллин чулацам билгалбаккха..Iаматан декъана лерина теоретикин статьян информаци йеша, кхета, йийцаре йан.Дашца болх бан. Барта йа йозанца хаттаршна жоьпаш дала (цитированех пайда а оьцуш.)Текстан анализ йеш коллективан диалогехь дакъалаца.Тайп-тайпана йухайийцаран кепаш карайерзо.. Тематикица герга йолу говзарш дуьхь-дуьхьалхIитто.Дашца болх бан, исбаьхьаллин гайтаран гIирсаш гучабаха.Текстехь коьрта дешнаш а, церан символически а, хIуманийн йукъара уьйраш а гучайаха.Iаматан гайтаран материалца болх бан. Прозин текстийн йоцца йухадийцар хIоттор.Дийцаран коьртачу турпалхочун вастан амалш билгалйаха.Байтийн тематически цхьаалла къастор.Лирически говзаршкахь исбаьхьаллин гайтаран гIирсаш гучабахар (эпитет, синедерзор, дустар).Стихотворенин йуьхьанцара анализан йозанан белхаш кхочушбан.Стихотворенеш дагахь Iамо.Эпически говзар йухайийца (йоцца, ма-йарра, харжа а хоржуш). План хIотто. Сюжет а, тематикин шатайпаналла билгалйаккхар.Говзаран тема а, коьрта ойла а, коьрта конфликт а билгалйаккхар. |
|  ***XXI бIешаран литература – 7 с.*** |
| Рашидов Ш. Стихотворени «Нана-Нохчийчоь»ТIом дIабаьллачул тIаьхьа Нохчийчоь меттахIоттор. ГIаланаш, йарташ йухаметтахIоттор. Республикин бахархойн сирла йаххьаш. ТIекхуьу чкъор шен къоман синмехаллашна марздар. Стихотворенин ритм синъайъаме хьал гайтаран гIирс санна.Бексултанов М. «Цакхетта хестор» (дийцар).Iаламан дуьне тIалам беш йукъаметтиг латторан хьашт.Хатуев I.-Хь. «Нохчийн мотт»/ (стихотворени).Адаман дахарехь ненан меттан дешан, ненан меттан къамелан хазалла. Хандешан кепийн шорталла. Ритмикин а, рифмин а башхалла.*Литературин теори: ритм, рифма.*Мусаев С.М. «Хьайбанан чам»/ (дийцар). Депортацехь нохчийн доьзалан халачу дахарх лаьцна дийцар. Бер доккха хилар.Берийн журнал «СтелаIад»: журналан специфика, жанраш, рубрика, тексташца болх бар.  | Поэтийн а, йаздархойн а биографин факташ йовзийтар.Байтийн а, прозин а текстах шовкъе вола/йола а, исбаьхьа йеша а.Йешначух шен йешаран йукъаметтиг гайта.Говзаран тема, проблематика, идейн-исбаьхьаллин чулацам билгалбаккха.Iаматан декъана лерина теоретикин статьян информаци йеша, кхета, йийцаре йан.Дашца болх бан. Барта йа йозанца хаттаршна жоьпаш дала (цитированех пайда а оьцуш.)Текстан анализ йеш коллективан диалогехь дакъалаца.Тайп-тайпана йухайийцаран кепаш карайерзо. Тематически герга йолу говзарш хIитто.Дашца болх бан, исбаьхьаллин гайтаран гIирсаш гучабаха.Текстехь коьрта дешнаш а, церан символически а, хIуманийн йукъара уьйраш а гучайаха.Iаматан гайтаран материалца болх бан. Прозин текстийн йоцца йухадийцар хIоттор.Дийцаран коьртачу турпалхочун вастан амалш билгалйаха.Байтийн тематически цхьаалла къастор.Лирически говзаршкахь исбаьхьаллин гайтаран гIирсаш гучабахар (эпитет, синедерзор, дустар).Стихотворенин йуьхьанцара анализан йозанан белхаш кхочушбан.Стихотворенеш дагахь Iамо.Эпически говзар йухайийца (йоцца, ма-йарра, харжа а хоржуш). План хIотто. Сюжет а, тематикин шатайпаналла билгалйаккхар.Говзаран тема а, коьрта ойла а, коьрта конфликт а билгалйаккхар. |
|  *Кхечу къаьмнийн литература – 1 с.* |
| Лермонтов М. «Кавказ» (гочйинарг Сулаев М.). Кавказан исбаьхьалла, хIокху махке болу безам хастор, культуреш йукъара диалог. | Тема къастор. Лирически говзаршкахь исбаьхьаллин гайтаран гIирсаш гучабахар (эпитет, синедерзор, дустар).Стихотворенин йуьхьанцара анализан йозанан белхаш кхочушбан.Стихотворенеш дагахь Iамо. |
|  *Резервера сахьташ - 10* |

 **ЙУХХЕДИЛЛАР**

 **1 Йуххедиллар**

теметически, кхоллараллин, жамIан Контрольни белхан а, шеран дешаран проектийн а герггара терахь

|  |  |  |  |  |  |
| --- | --- | --- | --- | --- | --- |
| **Литературин йешар** | **5 класс** | **6 класс** | **7 класс** | **8 класс** | **9 класс** |
| Сочинени | 4 | 4 | 4 | 4 | 4 |
| Проект | 2 | 2 | 2 | 2 | 2 |
| Контрольни болх /Тестировани/ | I | I | 2 | 2 | 2 |
| Шеран стандартизированни контрольни болх | 1 | 1 | 1 | 1 | 1 |
| Дерриг | 9 | 9 | 9 | 9 | 9 |

 **2 Йуххедиллар**

**Дагахь Iамийча, дика хин йолчу говзарийн исписок**

**5 класс**

1. Кицанаш
2. М. Сулаев. «Ламанан хи»
3. А. Сулейманов. «Борз ю угIуш»
4. Ш. Окуев «Сан хьоме Нохчийчоь»
5. Х. Сатуев. «Лаьмнийн къоналла»
6. М. Бексултанов. «Цакхетта хестор» (цхьа кийсак)
7. Ш. Окуев «Лаьмнашкахь суьйре»
8. А-Х. Хатуев. Нохчийн мотт
9. Дикаев М. «БIаьстенан аматаш»

 **3 Йуххедиллар**

**Хьехаран-методикин латтор**

**Хьехаран-методикин гIо-Iамат**

Арсанукаев А. М. Эдилов С. Э. Нохчийн литература. 9 классана коьртачу йукъардешаран ишколан Iамат. – Соьлжа-ГIала, 20I9.

Ахмадов М.М., Алиева З.Л-А. Нохчийн литература. 8-чу классана учебник-хрестомати. – Соьлжа-ГIала, 20I8.

Эдилов С.Э. Нохчийн литература. 5-чу классана учебник-хрестомати. – Соьлжа-ГIала, 20I8.

 **4 Йуххедиллар**

 Урокашна арахьарчу мероприятийн рекомендаци йина ларам

«Ненан (нохчийн) маттахь литературин йешаран» предметан чулацаман хьесап а деш, урокашна арахьарчу гIулакхаллина лерина сахьташ билгалдоху дешаран вовшахтохараллица. Карарчу программо тидаме оьцу дешархойн урокашна арахьара гIуллакхалла. «Ненан меттан (нохчийн) литературин» предметан чулацамца доьзна урокашна арахьара гIуллакхалла кхочушдан лерина йу Нохчийн Республикин йуьхьанцарчу классийн дешархойн амале хьаьжжана а, къоман а, этнокультурин а башхаллашка хьаьжжана. Урокашна арахьарчу гIуллакхалла хьажийна ду дешархойн культурин-кхоллараллин гIуллакхалла, церан синъоьздангалла кхио а, оьздангаллин нийса харжам бан похIма кхио.

|  |  |  |  |
| --- | --- | --- | --- |
| **Класс** | **Мероприятин формат** | **Тема** | **Дешархойн гIуллакхаллин коьртачу кепийн башхалла** |
| 5 | Конкурс | Туьйранийн уггаре тоьллачу йешархочун конкурс. | Говзаран исбаьхьа йешар. Текстан ладогIар. Туьйранан иллюстраци. ТIедехкарш кхочушдар. Йийцаре йар, хетарш дуьйцуш дагадовлар. |
| 5 | Викторина | Нохчийн халкъан барта кхолларалла. | Викторинехь дакъалацар. ТIедехкарш кхочушдар. Хаттаршна жоьпаш лахар. Хетарш дуьйцуш дагадовлар. ЖамIаш дийцаре дар. |
| 5 | Горга стол | Нохчийн поэтех лаьцна суна хIун хаьа? | Къамелехь дакъалацар. Хаттаршна жоьпаш лахар. Темаца догIу хаттарш кечдар. Хетарш дуьйцуш дагадовлар. Барта хаам. Йешарна кечам бар. |
| 5 | Проектийн гIуллакхалла (Дайшна-наношна а, берашна а дезаде) | Суна дукхайеза киншка. | Барта хаам. Йеллачу темина стихаш, дийцарш дахар. Проектийн болх кхочушбарехь материал гулйар а, кечйар а. Проект тIечIагIйар. |